Rasul Kusherbayevdan Aqidaxonimgacha: O‘zbekistonda “Yil odami” aniqlandi

O‘zbekiston Milliy axborot agentligi – O‘zAning “Yil tanlovi”da Oliy Majlis Qonunchilik palatasi deputati Rasul Kusherbayev “Yil odami” deb aniqlandi. Bu haqda 8-yanvar kuni Yoshlar ishlari agentligida o‘tkazilgan taqdirlash marosimida e’lon qilindi, deya xabar bermoqda “Daryo” muxbiri Mirolim Isajonov.
Tanlovning ochilishida so‘zga chiqqan O‘zA bosh direktori Abusaid Ko‘chimovning ta’kidlashicha, agentlik ushbu an’anaviy tanlov orqali 2020-yilda ommaviy axborot vositalarida eng faol yoritilgan, tizim faoliyatida ochiqlik va shaffoflikni namoyon etgan, xalq bilan ishlashda samarali natijalarga erishgan davlat va xo‘jalik boshqaruvi organlari, jamoat tashkilotlari va faollarni aniqlashga harakat qilgan.

Uning qo‘shimcha qilishicha, tanlov qariyb ikki oy davom etgan bo‘lib, so‘rovnoma ishtirokchilaridan “Eng namunali hudud”, “Eng namunali vazirlik”, “Eng ko‘p o‘zgarish qilgan tashkilot”, “Eng namunali davlat va jamoat tashkiloti” singari o‘nlab nomlarni aniqlashda ovoz berish ham so‘ralgan. Qayd etilishicha, onlayn so‘rovnomani 2 millionga yaqin ishtirokchi kuzatgan. Eng ko‘p ovoz olgan nomzodlar keyingi bosqichda 50 nafardan ziyod jurnalist va blogerlar o‘rtasida o‘tkazilgan so‘rovnomaga asosan aniqlangan.

“Yil tanlovi-2020” g‘oliblarining to‘liq ro‘yxati bilan tanishing.
“2020-yilning eng namunali tuman va shahri”
I o‘rin: Farg‘ona shahri
II o‘rin: Uchtepa tumani
III o‘rin: Payariq tumani

“2020-yilning eng namunali vazirligi”
I o‘rin: O‘zbekiston Respublikasi Adliya vazirligi
II o‘rin: O‘zbekiston Respublikasi Jismoniy tarbiya va sport vazirligi
O‘zbekiston Respublikasi Madaniyat vazirligi
III o‘rin: O‘zbekiston Respublikasi Oliy va o‘rta maxsus ta’lim vazirligi

“2020-yilning eng namunali hududi”
I o‘rin: Samarqand viloyati
II o‘rin: Sirdaryo viloyati
III o‘rin: Qashqadaryo viloyati

“2020-yilning eng namunali davlat tashkiloti”
I o‘rin: Davlat xizmatlari agentligi
II o‘rin: Ta’lim sifatini nazorat qilish davlat inspeksiyasi
Veterinariya va chorvachilikni rivojlantirish Davlat qo‘mitasi
III o‘rin: O‘zbekiston Respublikasi “O‘zarxiv” agentligi

“Yilning eng faol matbuot kotibi”
I o‘rin: O‘zbekiston Respublikasi Sog‘liqni saqlash vazirligi Jamoatchilik bilan aloqalar bo‘limi rahbari Furqat Sanayev
II o‘rin: Toshkent viloyati hokimining matbuot kotibi – axborot siyosati masalalari bo‘yicha maslahatchisi Behzod Qobulov
III o‘rin: Maktabgacha ta’lim vazirligi axborot xizmati rahbari Mavluda Asqarxo‘jayeva

“2020-yilning eng faol jamoat tashkiloti”: O‘zbekiston Iste’molchilar huquqlarini himoya qilish jamiyatlari federatsiyasi
“Pandemiya davrida volontyorlar faoliyatini samarali muvofiqlashtirgani uchun”: O‘zbekiston Respublikasi Yoshlar ishlari agentligi
“Yil yangiligi”: Propiska tizimining isloh etilishi, O‘zbekiston Respublikasi Ichki ishlar vazirligi

“2020-yilning eng yaxshi targ‘ibot tadbirlari tashkilotchisi”: “O‘zbekkino” milliy agentligi
“2020-yilning eng  yetakchi partiyasi”: O‘zbekiston Liberal-demokratik partiyasi
“2020-yilning eng ijtimoiy faol fuqarosi”: Aqida Abidovna Maxirova (bloger Aqidaxonim)

“Neft va gaz sohasida eng ilg‘or korxona”: Eriell Group kompaniyasi
2020-yilda “Xorijiy nashrlarda eng ko‘p chiqish qilgan tashkilot”: “O‘zgidroloyiha” aksiyadorlik jamiyati

“O‘zbekiston milliy axborot agentligining eng yaqin hamkori”: “O‘zstandart” agentligi
“2020-yilda davlat dasturlarida eng faol ishtirok etgan bank”: “Qishloq qurilish bank” aksiyadorlik-tijorat banki
“2020-yilning xalqqa eng yaqin bo‘lgan shaffof banki”: “Mikrokreditbank” aksiyadorlik-tijorat banki

“2020-yilda OAV bilan eng faol ishlagan bank tizimi”: “Agrobank” aksiyadorlik tijorat banki
“2020-yilda xalq ishonchini qozongan bank tizimi”: “O‘zSanoatqurilish bank”
“2020-yilda mijozlarga eng sifatli xizmat ko‘rsatgan xususiy bank”: “Trastbank” xususiy tijorat banki
“Yil qahramoni”: Pandemiya davrida halok bo‘lgan shifokorlar

“Yil odami — 2020” — O‘zbekistonda yil odami: Rasul Kusherbayev, O‘zbekiston Respublikasi Oliy Majlisi Qonunchilik palatasi deputati